Broj: 01-02-05-647/21

Sarajevo, 27.7.2021. godina

Na osnovu člana 23. Zakona o ministarstvima i drugim organima uprave Bosne i Hercegovine („Službeni glasnik BiH“, br. 5/03, 42/03, 26/04, 42/04, 45/06, 88/07, 35/09, 59/09, 103/09, 87/12, 6/13, 19/16 i 83/17) i člana 7. Odluke o godišnjem planiranju rada i načinu praćenja i izvještavanja u institucijama Bosne i Hercegovine („Službeni glasnik BiH“, broj 94/14), Agencija za državnu službu Bosne i Hercegovine, donosi

**PROGRAM RADA**

**Agencije za državnu službu Bosne i Hercegovine za 2022. godinu**

**I – Uvod**

Izrada godišnjeg programa rada obaveza je svih tijela Vijeća ministara Bosne i Hercegovine (u daljem tekstu: Vijeće ministara), pa tako i Agencije za državnu službu Bosne i Hercegovine (u daljem tekstu: Agencija). U skladu sa članom 7. Odluke o godišnjem planiranju rada i načinu praćenja i izvještavanja u institucijama BiH, elementi godišnjeg programa rada institucije Bosne i Hercegovine su:

* Sažetak prioriteta za plansku godinu, sa procjenom problema i rizika;
* Tabelarni pregled očekivanih godišnjih rezultata i aktivnosti organizovanih po srednjoročnim ciljevima iz srednjoročnog plana rada;
* Tabelarni pregled zakona i podzakonskih akata koji se planiraju izraditi u planskoj godini;
* Tabelarni pregled međunarodnih ugovora koji se planiraju sklopiti u toj godini;
* Tabelarni pregled razvojnih, investicijskih i drugih projekata za datu godinu;
* Izvještaj o provedenim konsultacijama vezanim za izradu godišnjeg programa rada i njihovom rezultatu.

Godišnji program rada Agencije sadrži podatke o specifičnom cilju koji se planira ostvariti u tekućoj godini, a koji je vezan uz opći, strateški i srednjoročni cilj, sadržan u Srednjoročnom planu rada Agencije 2022. – 2024. godina.

Godišnji program rada Agencije obuhvata planirane godišnje rezultate za čiju provedbu je nadležna Agencija, a koji predstavljaju razrađene planirane srednjoročne ciljeve iz srednjoročnog plana rada.

Srednjoročni cilj Agencije za period 2022-2024. godine je „Unaprijediti kapacitete i kvalitet rada u obavljanju poslova Vijeća ministara i institucija BiH“, a specifični cilj je „Unaprijediti sistem zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije“.

Implementacija specifičnog cilja realizirati će se u okviru dva programa:

I Zapošljavanje i zaštita prava državnih službenika;

II Stručno usavršavanje državnih službenika.

Prioriteti za realizaciju u 2022. godini su usko povezani sa nadležnostima Agencije i u okviru su navedenih programa.

Prioritetne aktivnosti Agencije u 2022. godini u okviru navedenih programa:

Agencija, kao institucija nadležna za realizaciju procesa zapošljavanja državnih službenika u institucijama Bosne i Hercegovine na zahtjev institucija, pomaže institucijama u realizaciji njihove kadrovske politike, organizacionog razvoja, kao i pri uspostavljanju informacionih sistema iz oblasti upravljanja ljudskim potencijalima, a što je jedan nov i savremen pristup ovom segmentu državne službe. U toku 2022. godine Agencija će u skladu sa planom zapošljavanja i zahtjevima institucijama doprinositi realizaciji njihove kadrovske politike uz istovremen razvoj sistema kompentencija i potencijalno daljnje unapređenje sistema za elektronsko zapošljavanje u državnu službu institucija Bosne i Hercegovine. U toku 2022. godine, Agencija će, u okviru svojih mogućnosti, raditi na prevazilaženju prepreka za uspostavu Registra zaposlenih u institucijama BiH, a koja su vezana za primjenu Zakona o zaštiti ličnih podataka.

Državni službenici imaju stalnu potrebu da rade na svom stručnom obrazovanju i usavršavanju za potrebe obavljanja poslova svog radnog mjesta budući da se okruženje konstantno razvija. Agencija kao nadležna institucija da pruža usluge obuka institucijama Bosne i Hercegovine kontinuirano organizuje obuke koje su dostupne svim državnim službenicima institucija Bosne i Hercegovine (tzv. horizontalne obuke), a 2022. godina će biti posvećena izadi godišnjeg plana i programa obuka, sistema analize potreba za obukama (TNA), proširenju kataloga obuka u skladu sa procjenjenim potrebama kao i razvoj novih obuka za učenje na daljinu i blended learning. Agencija će nastaviti sa provođenjem obavezne Obuke za novozaposlene državne službenike u institucijama Bosne i Hercegovine u skladu s Odlukom o usvajanju programa obuke za novozaposlene državne službenike u institucijama Bosne i Hercegovine (”Službeni glasnik BiH”, br. 93/16), a nastaviće se sa pripremom i realizacijom plana i programa menadžerskih obuka u skladu s Uputstvom o obuci za rukovodeće državne službenike u institucijama Bosne i Hercegovine (”Službeni glasnik BiH”, br. 11/21).

Agencija je institucija koja igra ključnu ulogu u segmentu zaštite prava, a posebno u pogledu izjašnjavanja po žalbama i utvrđivanja disciplinske odgovornosti državnih službenika, te u pogledu davanja mišljenja na zahtjev i institucija i fizičkih lica vezano za oblast državne službe u cjelini (od zapošljavanja, preko ocjenjivanja državnih službenika i obuke državnih službenika, do mogućnosti ostvarivanja prava državnih službenika koja proizilaze iz važećih pravnih normi, kao i do sankcioniranja povrede službene dužnosti). U toku 2022. godine prioritet će biti zaštita prava, ali i praćenje primjene regulatornog okvira u kontekstu ostvarivanja prava i obaveza državnih službenika. Posebna pažnja također će biti posvećena i borbi protiv korupcije putem aktivnosti predviđenih Akcionim planom za prevenciju korupcije institucija BiH za vrijeme trajanja pandemije COVID 19. Takođe će se za 2022. godinu usvojiti Plan borbe protiv korupcije Agencije, u skladu sa Smjernicama koje je dostavio APIK.

Procjena mogućih problema i rizika u provođenju programa rada

*Nedovoljna budžetska sredstva potrebna za provođenje planiranih aktivnosti*

Generalno, jedan od ograničavajućih faktora u realizaciji Programa rada za 2022. godinu bio bi odobravanje budžeta Agencije ispod nivoa iskazanog putem Zahtjeva za dodjelu sredstava iz budžeta za 2022. godinu, odnosno ispod nivoa potrebnih procjenjenih sredstava, što može negativno uticati na realizaciju planiranih programskih aktivnosti. Posebno bi istakli usvojeni Akcioni plan za realizaciju prioriteta iz Analitičkog izvještaja Evropske komisije od strane Vijeća ministara BiH, na osnovu kojeg je Agencija za 2022. godinu planirala povećanje nivoa sredstava za obuke državnih službenika. Agencija je poduzela određene aktivnosti shodno zaključku sa 18. sjednice Vijeća ministara Bosne i Hercegovine održane 22.10.2020. godine, zadužena da razmotri Zaključak Doma naroda Parlamentarne skupštine Bosne i Hercegovine od 8.10.2020. godine, kojim je zatraženo da Vijeće ministara zaduži Agenciju za državnu službu da u što kraćem roku sačini metodologiju koju bi usvojilo Vijeće ministara, na osnovu koje bi se uspostavio operativni registar rukovodnih i drugih zaposlenih u svim institucijama na nivou Bosne i Hercegovine sa podacima o nacionalnoj, polnoj, kvalifikacionoj i drugoj strukturi, te da Vijeću ministara predloži način postupanja. S tim da cjelokupa realizacija uspostave ovakovog Registra zaposlenih u institucijama BiH zavisi prvenstveno od izmjene i dopune Zakona o državnoj službi u institucijam BiH te odobrenih sredstava u budžetu Agencije za 2022. godinu.

*Kašnjenje u donošenju propisa*

Jedna od osnovnih razvojnih aktivnosti koji doprinose unapređenju upravljanja ljudskim resursima jeste izrada novih relevantnih propisa. Navedena aktivnost zavisi od donošenja propisa od strane Vijeća ministara koji će biti preduslov za nastavak aktivnosti za koje je zadužena Agencija u segmentu normativno-pravne djelatnosti. Kašnjenje u usvajanju ovog okvira može dovesti do kašnjenja u provođenju daljih aktivnosti koje su planirane. Eventualno, do kašnjenja u donošenju planiranih propisa može doći usljed novog sistema rada uzrokovanog Pandemijom Covid-19, zbog čega bi se aktivnosti za donošenje određenog akta mogle pomjeriti, kao i zbog eventualnog rada na donošenju određenih akata koji nisu obuhvaćeni planom, a ukazala se potreba za njihovim hitnim donošenjem.

*Problemi osiguranja prisustva državnih službenika na obukama*

Iako Agencija svake godine provodi analizu potreba za obukama (TNA) moguće je da planirani termini neće odgovarati ciljanim državnim službenicima ili državni službenici neće dobiti saglasnost rukovodioca zbog obima svakodnevnog posla. Zbog toga postoji rizik da određene obuke ne budu realizirane ili da ne budu realizirane u planiranom obimu.

*Neadekvatna podrška od strane eksternih pružatelja usluga implementacije IT sistema*

Određeni IT sistemi se održavaju od strane eksternih pružatelja usluga implementacije IT, te iako je način pružanja usluga definiran ugovorima sa ovim pružateljima usluga ili su isti nadležni da pružaju usluge institucijama Bosne i Hercegovine, postoji mogućnost da njihova podrška neće biti adekvatna ili pravovremena, iz razloga što je njihovo pružanje usluga vezano za usluge od strane drugih eksternih pružatelja usluga, zatim neposjedovanje dovoljnih ljudskih kapaciteta i nepredviđenih tehničkih okolnosti, što prouzrokuje jedan lančani proces zbog kojeg postoji mogućnost zastoja u pružanju pravovremenih usluga od strane Agencije.

*Zahtjevi nadležnih institucija prevazilaze kapacitete Agencije*

Budući da Agencija pokreće postupke zapošljavanja i razrješenja državnih službenika, te pruža zaštitu prava državnih službenika, a što zavisi od potreba institucija Bosne i Hercegovine, u slučaju povećanja obima aktivnosti u navedenim segmentima, postoji mogućnost da Agencija sa postojećim kapacitetima kako ljudskim, a pogotovo onim vezanim za prostor u kojem se, u skladu sa novim pravilom držanja distance između osoba u zatvorenom prostoru, trebaju odvijati aktivnosti iz osnovne djelatnosti Agencije, neće moći odgovoriti svim zahtjevima na efikasan i efektivan način.

**II - Tabelarni pregled očekivanih godišnjih rezultata i aktivnosti organizovanih po srednjoročnim ciljevima iz srednjoročnog plana rada**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **II - AKCIONI PLAN GODIŠNJEG PROGRAMA RADA AGENCIJE ZA DRŽAVNU SLUŽBU BOSNE I HERCEGOVINE** | | | | | | | | | | | | | |
| **Opći cilj/principi razvoja: UPRAVLJANJE U FUNKCIJI RASTA** | | | | | | | | | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | | | | | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i Institucija BiH** | | | | | | | | | | | | | |
| **Specifični cilj: Unaprijediti sistem zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | | | | | | | | | | | | |
| **Programi, projekti i aktivnosti** | **Nosilac aktivnosti** (organizaciona jedinica) | **Pokazatelji** | | | | **Troškovi** | **Izvori finansiranja** | | | | | | **Planirani kvartal za provođenje** |
|  |  | **Pokazatelji  rezultata ili uticaja** | **Jedinica mjerenja** (%, broj ili opisno) | **Polazna vrijednost  2021.** | **Ciljana vrijednost  2022.** | **Procijenjeni  troškovi** | **Budžet** | **Krediti** | **Donacije** | **Ostali izvori** | **Ukupno** | **Program u DOB-u** |  |
| *1* | *2* | *3* | *4* | *5* | *6* | *7* | *8* | *9* | *10* | *11* | *12* | *13* | *14* |
| **1.1 Zapošljavanje i zaštita prava državnih službenika** | |  |  |  |  | **1.154.000** | 1.154..000 |  |  |  | 1.154..000 |  |  |
| **1.1.1 Zapošljavanje državnih službenika** | | |  |  |  |  |  |  |  |  |  |  |  |
| 1.1.1.1 Izrada plana zapošljavanja | Sektor za postavljenja | Izrađen plan | Broj | 1 | 1 | **763.200** | 763.200 |  |  |  | 763.200 |  | IV |
| 1.1.1.2 Obrada zahtjeva za raspisivanje oglasa za popunjavanje upražnjenih radnih mjesta državnih službenika u institucijama BiH | Sektor za postavljenja | Broj zahtjeva | Broj | 143 | 120 |  |  |  |  | I, II, III, IV |
| 1.1.1.3 Provođenje procedura zapošljavanja državnih službenika (testiranja i selekcija), realizacija procedura postavljenja, mišljenja na imenovanje i imenovanja državnih službenika u institucijama BiH, po službenoj dužnosti | Sektor za postavljenja | Broj relevantnih upravnih akata | Broj | 271 | 250 |  |  |  |  | I, II, III, IV |
| 1.1.1.4 Realizacija procedura razrješenja, mišljenja na razrješenje državnih službenika u institucijama BiH | Sektor za postavljenja | Broj relevantnih upravnih akata | Broj | 108 | 100 |  |  |  |  | I, II, III, IV |
| 1.1.1.5 Realizacija prava slobodnog pristupa informacijama i transparentnosti procedura zapošljavanja | Sektor za postavljenja | Broj obrađenih zahtjeva | Broj | 18 | 20 |  |  |  |  |  | I, II, III, IV |
| 1.1.1.6 Unapređenje sistema zapošljavanja državnih službenika | Sektor za postavljenja, Odsjek za IT | Izrada koncepta i priprema sistema za online prijavu kandidata na konkurse | broj | 1 | 1 |  |  |  |  |  | III, IV |
| 1.1.1.7. Redizajn informacionog sistema Registra zaposlenih u institucijama BiH | Odsjek za pravne poslove, zaštitu prava i opšte poslove, Odsjek za IT | Stepen realizacije redizajna informacionog sistema Registra zaposlenih u institucijama BiH | Procenat | 0 | 100 | **200.000** | 200.000 |  |  |  | 200.000 |  | IV |
| **1.1.3.Podrška institucijama BiH u oblastima radnih odnosa iz domena rada Odsjeka za pravne poslove, zaštitu prava i opšte poslove** | | | |  |  |  | | |  |  |  | |  |
| 1.1.3.1 Izrada pregleda povreda službene dužnosti i izrečenih disciplinskih mjera | Odsjek za pravne poslove, zaštitu prava i opšte poslove | Izrađen plan | Broj | 1 | 1 | **190.800** | 190.800 |  |  |  | 190.800 |  | IV |
| 1.1.3.2 Provođenje disciplinskih postupaka | Odsjek za pravne poslove, zaštitu prava i opšte poslove | Broj provedenih disciplinskih postupaka | Broj | 9 | 10 |  | I, II, III, IV |
| 1.1.3.3 Davanje saglasnosti za rad na određeno vrijeme i interni premještaj | Odsjek za pravne poslove, zaštitu prava i opšte poslove | Procenat datih saglasnosti | Procenat | 92% | 92% |  | I, II, III, IV |
| **1.2. Stručno usavršavanje državnih službenika** | |  |  |  |  | **648.000** | **648.000** |  |  |  | **648.000** |  |  |
| **1.2.1. Analiza potreba za obukom, izrada plana i realizacija plan obuka** | | |  |  |  |  |  |  |  |  |  |  |  |
| 1.2.1.1. Provođenje analize o potrebama za obukom | Odsjek za obuku | Broj provednih analiza | Broj | 1 | 1 | **648.000**    **405.000** | 648.000  405.000 |  |  |  | 648.000  405.000 |  | IV |
| 1.2.1.2. Izrađen prijedlog plana obuke | Odsjek za obuku | Izrađen plan obuke | Broj | 1 | 1 |  | IV |
| 1.2.1.3. Odabir predavača za obuke | Odsjek za obuku | Broj odabranih predavača | Broj | 10 | 5 |  | I, II, III, IV |
| 1.2.1.4 Realizacija obuka u učionici | Odsjek za obuku | Broj održanih obuka u učionici | Broj | 80 | 40 |  | I, II, III, IV |
| 1.2.1.5 Realizacija webinara | Odsjek za obuku | broj realizovanih webinara | Broj | 40 | 70 |  | I, II, III, IV |
| 1.2.1.6 Realizacija self-paced obuka | Odsjek za obuku | broj realizovanih elektronskih obuka | Broj | 9 | 4 |  | I, II, III, IV |
| 1.2.1.7 Realizacija stručnog usavršavanja državnih službenika | Odsjek za obuku | broj obučenih državnih službenika | Broj | 2.200 | 2.200 |  | I, II, III, IV |

|  |
| --- |
|  |

**III - Tabelarni pregled zakona i podzakonskih akata koji se planiraju izraditi u planskoj godini**

Programom rada Agencije za 2022. godinu nije planirana izrada zakona**.**



**IV - Tabelarni pregled podzakonskih akata koji se planiraju izraditi u planskoj godini**

|  |  |  |  |  |  |
| --- | --- | --- | --- | --- | --- |
| **IV - ZBIRNI PREGLED PLANIRANIH PODZAKONSKIH AKATA PLANIRANIH GODIŠNJIM PROGRAMOM RADA AGENCIJE ZA DRŽAVNU SLUŽBU BIH** | | | | | |
| **Opći cilj/principi razvoja: UPRAVLJANJE U FUNKCIJI RASTA** | | | | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | | | | |
| **Srednjoročni cilj: Unaprijediti kapacitete i kvalitet rada u obavljanju poslova VM i institucija BiH** | | | | | |
| **Naziv podzakonskog akta** | **Razlozi za donošenje podzakonskog akta\*** | **Usklađivanje sa pravnim nasljeđem EU** (DA/NE) | **Prethodna procjena uticaja propisa**  (DA) | **Sveobuhvatna procjena uticaja propisa**  (DA/NE) | **Planirani kvartal za provođenje** |
| *1* | *2* | *3* | *4* | *5* | *6* |
| **1.1 Zapošljavanje i zaštita prava državnih službenika** | | | | | |
| **1.1.1. Zapošljavanje državnih službenika** | | | | | |
| Odluka o jedinicama u institucijama BiH | Preciznije i adekvatnije normativno uređenje oblasti u skladu sa potrebama prakse | NE | DA | NE | III/IV |
| Odluka o sadržaju i načinu vođenja Registra zaposlenih u institucijama Bosne i Hercegovine | Preciznije i adekvatnije normativno uređenje oblasti u skladu sa potrebama prakse | NE | DA | NE | III/IV |
| **1.1.3.Podrška institucijama BiH u oblastima radnih odnosa iz domena rada Odsjeka za pravne poslove, zaštitu prava i opšte poslove** | | | | | |
| **1.2. Stručno usavršavanje državnih službenika** | | | | | |
| **1.2.2. Analiza potreba za obukom i plan obuka** | | | | | |

**V - Tabelarni pregled međunarodnih ugovora koji se planiraju sklopiti u toj godini**

Programom rada Agencije za 2022. godinu nije planirano sklapanje međunarodnih ugovora.



**VI - Tabelarni pregled razvojnih, investicijskih i drugih projekata za datu godinu**

|  |  |  |
| --- | --- | --- |
| **VI – ZBIRNI PREGLED JAVNIH INVESTICIJA PLANIRANIH GODIŠNJIM PROGRAMOM RADA VIJEĆA MINISTARA BIH** | | |
| **Opći cilj/principi razvoja: UPRAVLJANJE U FUNKCIJI RASTA** | | |
| **Strateški cilj: UBRZATI PROCES TRANZICIJE I IZGRADNJE KAPACITETA** | | |
| **Srednjoročni cilj: Unaprijediti kapacitete i kvalitet rada u obavljanju poslova VM i institucija BiH** | | |
| **Specifični cilj: Unaprijediti sistema zapošljavanja, stručnog usavršavanja i drugih aspekata upravljanja ljudskim potencijalima u državnoj službi iz mandata Agencije** | | |
| **Naziv projekta javnih investicija** | **Osnovni ciljevi i komponente projekta** | **Planirani period realizacije** |
| 1 | 2 | 3 |
| **1.1. Zapošljavanje i zaštita prava državnih službenika** | | |
| **1.1.2. Zapošljavanje državnih službenika** | | |
| 1.1.2.1 Redizajn informacionog sistema Registra zaposlenih u institucijama BiH | Uspostava operativnog registra rukovodnih i drugih zaposlenih u svim institucijama na nivou Bosne i Hercegovine (izuzev profesionalnih vojnih lica, policijskih službenika te zaposleni u Obavještajno – sigurnosnoj agenciji BiH) sa podacima o nacionalnoj, polnoj, kvalifikacionoj i drugoj strukturi. | **2022.** |

**VII – Izvještaj o provedenim konsultacijama vezanim za izradu godišnjeg programa rada i njihovom rezultatu**

Kod izrade godišnjeg programa rada, Agencija je u skladu sa članom 4. stav (1) tačka b) i članom 8. stav (2) tačka b) Odluke o godišnjem planiranju rada i načina praćenja i izvještavanja o radu u institucijama Bosne i Hercegovine („Službeni glasnik BiH“, broj 94/14), primijenila Pravila za konsultacije u izradi pravnih propisa („Službeni glasnik BiH“, broj 5/17).

Javne konsultacije na Program rada Agencije za 2022. godinu obavljene su u period od \_\_.07.2021. godine do \_\_.08.2021. godine, putem web aplikacije eKonsultacije. U navedenom period Agencija je/nije zaprimila prijedloge niti primjedbe od strane institucija BiH, organizacija civilnog društva i pojedinaca na tekst Nacrta programa rada Agencije za 2022. godinu.

**DIREKTOR**

**Neven Akšamija**